AARHUS: Med få dage til årets skolestart er eleverne fra den lukkede, muslimske friskole Lykkeskolen nu ved at have klarhed over, hvor de skal gå i skole fra mandag 13. august.

- Alle elever er blevet kontaktet af os med et skoletilbud eller om en sprogscreening. 80 elever har allerede modtaget et skoletilbud og de resterende ville blive sprogscreenet og få et tilbud hurtigst muligt. Vi tester elevernes danskkundskab for at kunne overholde reglen om, at der maksimalt kan være 20 procent på en årgang med sprogstøttebehov, fortæller sektionsleder Kamilla Rytter Dahlstrøm fra Børn og Unge.

Det er en stor og noget anderledes opgave kommunen har fået med at overtage et stå stort antal elever på én gang. Men det sker efter at Lykkeskolen er gået konkurs, fordi Undervisningsministeriet har standset statstilskuddet og kræver tilbagebetaling fra det seneste år.